Terje Bodin Larsen

Terje Bodin Larsen (født 13. juni 1955 i Arendal) er en norsk advokat og finansmann. Han er administrerende direktør i Arendals Dampskibsselskab AS og Sveriges konsul i Arendal. Han har vært banksjef i Sparebanken Sør, direktør i Arendals Forsikringsselskab og advokat i  Assuranceforeningen Gard. Terje Bodin Larsen er styreleder i det børsnoterte flyselskapet Norse Atlantic ASA og styremedlem i AS Jacob Aall & Søn, eier av Næs Verk i Agder.
Bodin Larsen har vært fast foreleser i sjørett og sjøforsikring  ved Universitetet i Agder og sensor i juridiske fag ved Universitetet i Agder, Handelshøyskolen BI og andre høyskoler. I 1993 var han som bosatt i Athen  "Founding member" og deretter styremedlem i The Scandinavian Shipping Association in Greece, samt medlem av Stasjonsledet gruppe, Kgl. Norske Ambassade, Athen.
Terje Bodin Larsen har vært engasjert i en rekke kulturelle aktiviteter. Han er medlem av Norsk Faglitterær Forfatterforening. Som medlem av Norsk Litteraturkritikerlag har han vært med i juryen for prisen for barne- og ungdomslitteratur.  Han var styreleder i Stiftelsen Næs Jernverksmuseum fra 1992 til 2017, oppnevnt av Riksantikvaren, og varamedlem til styret i Norsk Folkemuseum 2001-2006, oppnevnt av Kulturdepartementet. Han er også styreleder i Ellinor Hamsuns Legat og Stiftelsen Nørholm og fra 2004 til 2008 var han medlem av styret i Niels Henrik Abelsenteret for matematikk og naturvitenskap. Han har også vært styreleder i Aust-Agder-Museets Venner, styremedlem i Bomuldsfabiken Kunsthalls Venneforening, og er medlem av redaksjonsrådet for Fortuna - Tidsskrift for historie, teknologi og kultur med tilknytning til de gamle norske jernverkene, fra 2003. Fra 1998 til 2002 var han rådsleder, og senere styremedlem, i Stiftelsen Byens Fornyelse, norsk avdeling av A Vision of Europe.
Terje Bodin Larsen er kommandør av Kungl.Nordstjärneordenen. Han ble 2019 tildelt Det Kongelige Norske Videnskabers Selskabs gullmedalje for sine arbeider innen tidlig trykkerihistorie og forlagsvirksomhet i Arendal. Han er gift med professor Inger Beate Larsen.


== Bibliografi (utvalg) ==
Terje Bodin Larsen har utgitt juridiske og andre fagbøker, essays og artikler, blant annet:

1977: Fossegrimen. Utval frå tidsskriftet Fossegrimen 1954-1968.  Pax Forlag. Artiklar og essays frå talerøret til den radikale venstresida i femti- og sekstiåra. Innleiing av Georg Johannesen. Etterord av Torolv Solheim.
1986: Arendal Orkesterforenings historie 1936-1986 (sammen med Erling Bang).  Arendal Orkesterforening, Arendal
1982: Lærebok i sjørett (sammen med Pål Børresen). Universitetsforlaget
1982: Oppgavesamling i sjørett (sammen med Pål Børresen).  Universitetet i Agder, Kristiansand
2011: Bøker og trykk fra Arendals første trykkeri.  Bøker av Jacob Aall (sammen med Nils Voje Johansen). Næs Jernverksmuseum, Tvedestrand
2012: Bøker, boktrykkere og bokhandlere i gamle Arendal.  Streif i Arendals bokhistorie 1830-1900. Arendal Historielags Årbok nr. 18, Arendal
2013: Konsulatvesenets historie i Arendal. Arendal Historielags Årbok nr 19, Arendal
2014: Bøker, boktrykkere og bokhandlere i gamle Arendal.  Streif i Arendals bokhistorie 1900-1950. Arendal Historielags Årbok nr 20, Arendal.
2016: Himmelen i hverdagen.  Folkelige religiøse trykk 1850-1920. Sammen med Harald Solberg.  Bomuldsfabriken Forlag
2019: Halvard Storms Arendalsprospekter.  Arendal Historielags Årbok nr 25, Arendal
2019: Louis Moe - det tapte paradis.  Forf. Kathrine Lund, red. Harald Solberg, Terje Bodin Larsen og Janina Scharnick.  Bomuldsfabriken Forlag
2022: "Den romantisk liggende By Arendal er opstillet i mine Cosmoramaer...".  Johann Michael Sattler fra Salzburg til Arendal. Arendal Historielags Årbok nr 28, Arendal, ss. 6-15.


== Eksterne lenker ==
Fullstendig bibliografi Arkivert 26. oktober 2007 hos Wayback Machine.